Sizerenstvo
Sizerenstvo (francuski: suzerain) izraz je koji se odnosi na potčinjenu zemlju koja je primorana plaćati danak jačoj sili. Potčinjena zemlja obično ima izvjesnu autonomiju mada njene vanjske poslove kontrolira ili, pak, diktira nadređena zemlja, odnosno zemlja sizeren. Iako je takva situacija postojala u brojnim carstvima, smatra se da ju je teško pomiriti s konceptima međunarodnog prava 20. ili 21. stoljeća, u kojima suverenitet ili postoji ili ga nema. Iako se suverena država ugovorom može dogovoriti kako bi postala protektorat jače sile, moderno međunarodno pravo ne priznaje bilo kakav način da tu vezu učini obaveznom za slabiju silu. Sizerenstvo je praktična (de facto) situacija, a ne pravna (de jure). Izraz sizerenstvo koristio se za odnos između Osmanlijskog Carstva kao države sizerena i područja koja su bila u vazalskom odnosu prema njemu.